b'\n_START_ARTICLE_\nKaplan Martin \xc4\x8cedermac\n_START_PARAGRAPH_\nKaplan Martin \xc4\x8cedermac je roman slovenskega pisatelja Franceta Bevka (1890-1970). Delo je napisal v \xc5\xa1estih mesecih, kar je zelo kratka doba. Je eno njegovih najpomembnej\xc5\xa1ih del, hkrati pa ima tudi posebno mesto v slovenski knji\xc5\xbeevnosti.\n_START_SECTION_\nObnova\n_START_PARAGRAPH_\nMartin \xc4\x8cedermac je bil kaplan v Vrsniku. \xc5\xbdivel je v kaplaniji skupaj s svojo sestro Katino. Nekega dne sta se pri njem oglasila oro\xc5\xbenika, ki sta prinesla podpisat odlok, da bo potekala celotna ma\xc5\xa1a in molitve v italijanskem jeziku. Martin ne podpi\xc5\xa1e, pa vendar sta pono\xc4\x8di s Katino vse slovenske katekizme in molitvenike skrila v cerkev svetega Mihaela. Na poti nazaj sta se \xc5\xa1e ustavila pri bolni materi._NEWLINE_Naslednji dan pa je kljub temu, da ni podpisal odloka, ma\xc5\xa1eval in pridigal italijansko. Verniki so bili zaradi tega \xc5\xbealostni._NEWLINE_Neke nedelje je bilo v Rupi \xc5\xbeegnanje. \xc4\x8cedermac je bil povabljen na kosilo, najprej je kosilo odklonil, nato pa je vseeno od\xc5\xa1el. Na kosilu je spoznal, da so duhovniki v bli\xc5\xbenjih \xc5\xbeupnijah razdeljeni. Nekateri so sprejeli italijan\xc5\xa1\xc4\x8dino, drugi pa vztrajajo pri sloven\xc5\xa1\xc4\x8dini. Martin se je potrt vrnil domov._NEWLINE_V petek sta k njemu proti ve\xc4\x8deru pri\xc5\xa1la poro\xc4\x8dnik in brigadir. \xc5\xa0e enkrat sta mu prinesla za podpisat odlok in ponovno ju je \xc4\x8cedermac zavrnil. Tedaj mu je poro\xc4\x8dnik ponudil denar, \xc4\x8de podpi\xc5\xa1e, vendar \xc5\xa1e vedno ni hotel, zato sta ga poro\xc4\x8dnik in brigadir odpeljala na postajo v \xc4\x8cedad, kjer je ostal \xc4\x8dez no\xc4\x8d, naslednji dan pa je govoril s prefektom. Pod ve\xc4\x8der se je \xc4\x8cedermac odpravil proti \xc5\xbeupniji. Na poti je sre\xc4\x8dal kova\xc4\x8da Vanca, s katerim sta se skupaj odpravila proti domu. Doma ga je vsa vesela pri\xc4\x8dakala Katina, vendar je z njo govoril trdo in jezno, zato je bila u\xc5\xbealjena. Martin je tudi izvedel, da se Katina dobiva z \xc5\xbdefom Kljinjon. Zato je mu je zabi\xc4\x8dal, da se ji ne pribli\xc5\xbeuje._NEWLINE_Nekega dne je de\xc4\x8dek Ivanc pri\xc5\xa1el povedat \xc4\x8cedermacu, da je z njegovo mamo slab\xc5\xa1e. Br\xc5\xbe se je odpravil k njej in bil ves \xc4\x8das do smrti pri njej. Po pogrebu je to \xc4\x8cedermaca globoko potrlo, zato je zbolel, vendar je premagal bolezen._NEWLINE_Neke no\xc4\x8di mu je Birti\xc4\x8d pri\xc5\xa1el povedat, da prihajajo ponj in naj zbe\xc5\xbei, kar je \xc4\x8cedermac tudi storil. Zbe\xc5\xbeal je k nad\xc5\xa1kofu, ta mu je povedal, da je tudi Cerkev sprejela italijanski jezik in, da nima mo\xc4\x8di proti oblasti. To je \xc4\x8cedermaca mo\xc4\x8dno potrlo. Razburjen se je odpravil proti domu. Tam ga je spet pri\xc4\x8dakala Katina in spet je bil trd z njo, pa vendar se je na koncu vse med njima uredilo._NEWLINE_Neke nedelje pri ma\xc5\xa1i se je \xc4\x8cedermac slabo po\xc4\x8dutil. Po ma\xc5\xa1i ni hotel le\xc4\x8di. Katina je od\xc5\xa1la v vas, sam pa je v vro\xc4\x8dici od\xc5\xa1el po katekizme in molitvenike, ki jih je skril v cerkev svetega Mihaela. Medtem je pri\xc5\xa1el na obisk don Jeremija, ki ga ni na\xc5\xa1el doma. Tedaj se je tudi Katina vrnila iz vasi in skupaj sta ga od\xc5\xa1la iskat. Don Jeremija se je odpravil proti cerkvi in na poti sre\xc4\x8dal vro\xc4\x8di\xc4\x8dnega \xc4\x8cedermaca, ki je komaj hodil. Povedal mu je, da je na\xc5\xa1el ranjenega \xc5\xbdefa Kljinjon. Don ga je odpeljal v kaplanijo in od tam poslal nekaj ljudi, ki so od\xc5\xa1li po \xc5\xbdefa. Po tem dogodku je kaplan \xc5\xa1e bolj zbolel in ni mogel ve\xc4\x8d ma\xc5\xa1evati. V Vrsniku so dolo\xc4\x8dili novega kaplana, ki je \xc4\x8cedermacu predlagal, naj se upokoji, kar je ta tudi storil. Ko je okreval, sta se skupaj s Katino poslovila od va\xc5\xa1\xc4\x8danov in se skupaj odpravila na bratovo doma\xc4\x8dijo, na kateri je \xc5\xbeivel \xc5\xa1e kot otrok.\n_START_SECTION_\nO knjigi\n_START_PARAGRAPH_\nV romanu sta uravnote\xc5\xbeena sporo\xc4\x8dilo in \xc4\x8dista pripovedna oblika._NEWLINE_Dogaja se v Bene\xc5\xa1ki Sloveniji, kjer so bili na oblasti fa\xc5\xa1isti. Zaradi njihovih politi\xc4\x8dnih na\xc4\x8del je bila prebivalcem vzeta pravica do materinega jezika. Zato v globljem pomenu roman predstavlja celovito metaforo za boj \xc4\x8dlove\xc5\xa1kega dostojanstva z oblastjo._NEWLINE_Roman Kaplan Martin \xc4\x8cedermac je pripoved z mo\xc4\x8dnim \xc4\x8dustvenim nabojem. Izra\xc5\xbea se predvsem v slikovitih opisih narave._NEWLINE_Zanosni in ekspresivno dinami\xc4\x8dni so tudi opisi \xc4\x8cedermacovega du\xc5\xa1evnega stanja, v katerem je pogosto obrnjen v svoj intimni svet ter ob\xc4\x8dutja, ki jih do\xc5\xbeivlja v samoti in bolezni ter k predmetom, ki so okoli njega._NEWLINE_Kaplan Martin \xc4\x8cedermac je bil preveden tudi v 6 drugih jezikov.\n_START_SECTION_\nSnov\n_START_PARAGRAPH_\nBevk je snov za nastanek romana premestil v cerkev iz \xc5\xa1olstva. Rad je uporabljal zgodovinsko snov, kar se ka\xc5\xbee tudi v tem romanu,kjer je Bene\xc5\xa1ko Slovenijo predstavil v \xc4\x8dasu fa\xc5\xa1izma._NEWLINE_Pisatelj je ve\xc4\x8dkrat preu\xc4\x8deval Bene\xc5\xa1ko Slovenijo in takratne razmere v njej. Mnogo gradiva je dobil od profesorja Ivana Trinka in razli\xc4\x8dnih duhovnikov._NEWLINE_Za model duhovnika Martina \xc4\x8cedermaca je slu\xc5\xbeil kaplan Anton Kufolo (1889-1959), ki je bil \xc4\x8dlovek trdnega in dejavnega zna\xc4\x8daja,_NEWLINE_V romanu je tudi uporabil nekatere knjige, kot so Gregor\xc4\x8di\xc4\x8deve poezije Pre\xc5\xa1ernov sonet Momento mori in citat "Tja bomo na\xc5\xa1li pot, kjer nje sinovi si prosti vol\'jo vero in postave. . .", omenjene pa so tudi kitice nekaterih starih ljudskih slovenskih pesmi ter nekateri stavki iz Svetega pisma.'